มีเพศสัมพันธ์ไปเมื่อวันที่ 4 มกราคม 64 แล้วกินยาคุมฉุกเฉินไป มีประจำเดือนมาวันที่ 9 มกราคม 64 (รอบนี้ประจำเดือนต้องมากลางเดือน แต่มาเร็วกว่ากำหนด 1 อาทิตย์) เมื่อวันที่ 31 มกราคม 64 ก็มีเพศสัมพันธ์อีก ประมาณ 3 ครั้ง ได้กินยาคุมฉุกเฉินอีก หลังจากมีเพศสัมพันธ์รอบแรกประมาณ 18 ชม. ประจำเดือนต้องมาแล้วแต่ตอนนี้ยังไม่มาเลยค่ะ เกิน 7 วันแล้ว พรุ่งนี้กำลังจะเข้าวันที่ 35 ถ้าประจำเดือนยังไม่มา เพราะผลจากการกินยาคุมฉุกเฉิน 2 เดือนติดเลยรึเปล่าคะ แล้วควรรอประจำเดือนมาอีกกี่วันคะ ตอนนี้มีโอกาสตั้งครรภ์มั้ยคะ แล้วสามารถตรวจการตั้งครรภ์ได้ประมาณวันที่เท่าไหร่คะ แล้วถ้าเกิดการตั้งครรภ์ แต่ไม่พร้อม สามารถเข้าปรึกษาเพื่อทำการยุติการตั้งครรภ์โดยแพทย์ได้ยังไงบ้างคะ
สวัสดีค่ะ หากทานยาคุมฉุกเฉินวันที่ 4 ม.ค. แล้ววันที่ 9 ม.ค. ได้มีเลือดออกมา ซึ่งหากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือนจริงๆส่วนการที่ได้ทานยาคุมฉุกเฉินไปอีกครั้งในวันที่ 31 ม.ค. แล้วหลังจากนั้นประจำเดือนยังไม่มา ก็น่าจะเป็นผลของยาคุมฉุกเฉินได้เช่นกันค่ะหากต้องการจะทราบว่ามีการตั้งครรภ์หรือไม่ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ คือควรรอจนถึงวันที่ 14 ก.พ. ก่อน หากยังไม่มีประจำเดือนมา ก็ให้ตรวจดูค่ะหากตรวจไม่พบการตั้งครรภ์ และหลังจากนี้จะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะแต่หากตรวจพบการตั้งครรภ์จริง ก็ควรไตร่ตรองให้รอบคอบ ควรปรึกษากับหลายๆ ฝ่าย ว่าจะหาทางออกร่วมกันอย่าง ไม่ควรคิดและตัดสินใจเองเพียงคนเดียว โดยในเบื้องต้นอาจโทรไปปรึกษาที่เบอร์ 1663 สายด่วนท้องไม่พร้อม เพื่อรับฟังคำแนะนำก่อนค่ะ